pythainlp/thai-wiki-dataset-v3 huggingface dataset:
ภาพยนตร์อเมริกัน

ภาพยนตร์อเมริกัน (American movie หรือ cinema of the United States) หรือเรียกอีกชื่อว่า ภาพยนตร์ฮอลลีวูด (Hollywood) ถือว่าสร้างผลกระทบต่ออุตสาหกรรมภาพยนตร์ มาตั้งแต่ต้นคริสต์ทศวรรษที่ 20 ด้วยสไตล์อันโดดเด่นของภาพยนตร์อเมริกันคือ ภาพยนตร์คลาสสิกฮอลลีวูด ที่พัฒนาขึ้นระหว่างปี 1917 ถึง 1960 และภาพยนตร์ที่สร้างเอกลักษณ์ก็สร้างขึ้นในยุคนี้ ขณะที่พี่น้องตระกูลลูมิแอร์จากฝรั่งเศส ได้รับเครดิตว่าเป็นผู้ให้กำเนิดภาพยนตร์สมัยใหม่ ภาพยนตร์อเมริกันสามารถสร้างความโดดเด่นได้อย่างรวดเร็ว และเป็นแรงผลักดันอย่างชัดเจนให้กับอุตสาหกรรมตั้งแต่เริ่มต้น ตั้งแต่คริสต์ทศวรรษ 1920 อุตสาหกรรมภาพยนตร์ในสหรัฐสร้างรายได้ประจำปีได้สูงกว่าประเทศอื่น ๆ ได้สร้างภาพยนตร์จำนวนมาก มีภาพยนตร์ภาษาอังกฤษมากกว่า 800 เรื่อง ออกฉายในแต่ละปี  ขณะที่ภาพยนตร์ในอังกฤษมี 299 เรื่อง แคนาดา 206 เรื่อง และออสเตรเลียและนิวซีแลนด์ ก็ผลิตภาพยนตร์ในภาษาเดียวนี้ แต่ก็ไม่ถือว่าอยู่ในระบบภาพยนตร์ฮอลลีวูด ถึงกระนั้นภาพยนตร์ฮอลลีวูดก็ถือได้ว่าเป็นภาพยนตร์สหชาติ ภาพยนตร์คลาสสิกฮอลลีวูด ได้สร้างขึ้นเป็นหลายภาษา และใช้ชื่ออื่น โดยมากเป็นภาษาสเปนและฝรั่งเศส
ภาพยนตร์ฮอลลีวูดถือเป็นอุตสาหกรรมภาพยนตร์ที่เก่าแก่ที่สุดในโลก และถือได้ว่าเป็นที่กำเนิดภาพยนตร์หลากหลายแนว ทั้งตลก รัก โลดโผน เพลง สยองขวัญ บันเทิงคดีแนววิทยาศาสตร์ และภาพยนตร์มหากาพย์
ในปี 1878 เอดเวิร์ด มายบริดจ์ ได้สาธิตอำนาจของภาพยนตร์เคลื่อนไหว ในปี 1894 ได้มีการจัดแสดงภาพยนตร์เพื่อการค้าครั้งแรกของโลกที่นครนิวยอร์ก โดยใช้วิธีคิเนโตสโคปของทอมัส เอดิสัน สหรัฐยังผลิตภาพยนตร์ผนวกเสียงเรื่องแรกของโลก เรื่อง The Jazz Singer ในปี 1927 ได้กลายเป็นบรรทัดฐานในการพัฒนาภาพยนตร์เสียงในทศวรรษต่อมา ตั้งแต่ต้นศตวรรษที่ 20 อุตสาหกรรมภาพยนตร์อเมริกันตั้งอยู่ในรัศมี 30 ไมล์บริเวณสตูดิโอของฮอลลีวูด ลอสแอนเจลิส รัฐแคลิฟอร์เนีย ผู้กำกับ ดี. ดับเบิลยู. กริฟฟิท ถือเป็นผู้พัฒนาภาพยนตร์ ส่วนภาพยนตร์เรื่อง  Citizen Kane (1941) มักได้รับคำอ้างจากนักวิจารณ์ว่าเป็นภาพยนตร์ที่ดีที่สุด
สตูดิโอใหญ่ ๆ ในฮอลลีวูด ได้สร้างภาพยนตร์ที่ประสบความสำเร็จที่สุด และมียอดขายตั๋วหนังมากที่สุดในโลก อย่างเช่น เรื่อง The Birth of a Nation (1915), Gone with the Wind (1939), The Ten Commandments (1956), The Sound of Music (1965), The Exorcist (1973), Jaws (1975), Star Wars (1977), E.T. the Extra-Terrestrial (1982), Jurassic Park (1993), Titanic (1997), Gladiator (2000), The Dark Knight (2008), Avatar (2009), Marvel's The Avengers (2012),  The Force Awakens (2015), Jurassic World (2015), Black Panther (2018) และ Avengers: Endgame (2019) ยิ่งไปกว่านั้นภาพยนตร์ฮอลลีวูดหลายเรื่องทำรายได้บนตารางบ็อกซ์ออฟฟิศนอกสหรัฐมากกว่าเสียอีก ปัจจุบันสตูดิโอได้ผลิตภาพยนตร์หลายร้อยเรื่อยทุก ๆ ปี ทำให้สหรัฐเป็นหนึ่งในผู้ผลิตที่มีผลงานมากที่สุดในโลกและเป็นผู้นำด้านวิศวกรรมและเทคโนโลยีภาพเคลื่อนไหว
==อ้างอิง==
 
ภาพยนตร์ในสหรัฐ
เดวิด บรูซ

พลตรี เซอร์ เดวิด บรูซ (David Bruce, 29 พฤษภาคม ค.ศ. 1855 – 27 พฤศจิกายน ค.ศ. 1931) เป็นนักจุลชีววิทยาและพยาธิแพทย์ชาวสกอต เกิดที่เมืองเมลเบิร์น เป็นบุตรคนเดียวของเดวิด บรูซกับเจน รัสเซล แฮมิลตัน ครอบครัวของบรูซย้ายกลับสกอตแลนด์เมื่อเขาอายุได้ 5 ปี บรูซเข้าเรียนที่โรงเรียนมัธยมในเมืองสเตอร์ลิง ก่อนจะเรียนจบด้านการแพทย์ที่มหาวิทยาลัยเอดินบะระในปี ค.ศ. 1881 ต่อมาเขารับราชการในหน่วยแพทย์ของกองทัพและไปประจำการที่เมืองวัลเลตตาในมอลตา
ขณะประจำอยู่ที่มอลตา บรูซพบว่าทหารบริติชหลายนายป่วยด้วยโรคที่เรียกว่า "ไข้มอลตา" เขาและทีมจึงทำการศึกษาจนพบว่าโรคนี้เกิดจากแบคทีเรียชนิด Brucella melitensis ต่อมาในปี ค.ศ. 1905 เธมิสโตคลีส แซมมิต หนึ่งในทีมของบรูซทำการทดลองจนพบว่าโรคนี้เกิดจากการที่ผู้ป่วยดื่มนมแพะที่มีเชื้อปนเปื้อน ต่อมาโรคไข้มอลตารู้จักในชื่อโรคติดเชื้อบรูเซลลา (Brucellosis)
ในปี ค.ศ. 1889 บรูซดำรงตำแหน่งผู้ช่วยศาสตราจารย์ที่โรงเรียนแพทย์ทหารในเมืองเนตลีย์ ก่อนจะถูกส่งไปประจำการที่ปีเตอร์มาริตซ์เบิร์กในแอฟริกาใต้ เขาได้ทำการศึกษาโรคแอฟริกัน ทริปาโนโซมิเอซิสจนพบว่าเกิดจากปรสิตชนิด Trypanosoma brucei ในแมลงวันเซตซี บรูซและแมรี เอลิซาเบธ บรูซ (นามสกุลเดิม สตีล) ภรรยาของเขาดูแลโรงพยาบาลสนามเมื่อเกิดสงครามโบเออร์ครั้งที่สองในปี ค.ศ. 1899 ทำให้บรูซได้รับแต่งตั้งยศพันโทในปีต่อมา ในช่วงบั้นปลายชีวิต เขาดำรงตำแหน่งในคณะกรรมการที่ปรึกษาของหน่วยแพทย์ทหารและผู้บัญชาการโรงเรียนแพทย์ทหารในเมืองเนตลีย์ ก่อนจะเกษียณด้วยยศพลตรีในปี ค.ศ. 1919 บรูซเสียชีวิตที่กรุงลอนดอนในปี ค.ศ. 1931
== อ้างอิง ==
== แหล่งข้อมูลอื่น ==
บุคคลจากเมลเบิร์น
นักวิทยาศาสตร์ชาวสกอต
ศิษย์เก่าจากมหาวิทยาลัยเอดินบะระ
ภาคีสมาชิกราชสมาคมแห่งลอนดอน
ตำบลลำปางหลวง

ลำปางหลวง เป็นตำบลหนึ่งในอำเภอเกาะคา จังหวัดลำปาง  มีพื้นที่ 28 ตารางกิโลเมตร มีประชากรในปี พ.ศ. 2560 จำนวน 9,407 คน มีองค์กรปกครองส่วนท้องถิ่น คือ เทศบาลตำบลลำปางหลวง ซึ่งครอบคลุมพื้นที่ทั้งหมดของตำบล
== ประวัติ ==
เริ่มแรกเมื่อวันที่ 27 กรกฎาคม 2504 ตำบลลำปางหลวง ได้แยกพื้นที่จากตำบลเกาะคา จำนวน 6 หมู่บ้าน วันที่ 13 ธันวาคม 2516 ได้จัดตั้งสภาตำบลลำปางหลวงขึ้น วันที่ 19 มกราคม 2539 ได้เปลี่ยนแปลงฐานะจากสภาตำบลลำปางหลวงเป็นองค์การบริหารส่วนตำบลลำปางหลวง และเมื่อปี 2552 ได้เปลี่ยนแปลงฐานะจากองค์การบริหารส่วนตำบลลำปางหลวงเป็นเทศบาลตำบลลำปางหลวง
== ที่ตั้งและอาณาเขต ==
สำนักงานเทศบาลตำบลลำปางหลวงห่างจากที่ว่าการอำเภอเกาะคาไปตามทางหลวงแผ่นดินหมายเลข 1034 เป็นระยะทางประมาณ 5 กิโลเมตร มีอาณาเขตติดต่อกับตำบลข้างเคียง ดังนี้
ทิศเหนือ  ติดต่อกับตำบลปงยางคก อำเภอห้างฉัตร
ทิศตะวันออก  ติดต่อกับตำบลชมพู ตำบลศาลา
ทิศใต้  ติดต่อกับตำบลท่าผา
ทิศตะวันตก  ติดต่อกับตำบลใหม่พัฒนา ตำบลไหล่หิน
== หมู่บ้าน ==
ตำบลลำปางหลวงแบ่งเขตการปกครองออกเป็น 13 หมู่บ้าน ได้แก่
หมู่ 1 บ้านลำปางหลวง
หมู่ 2 บ้านลำปางหลวงใต้
หมู่ 3 บ้านป่าเหียง
หมู่ 4 บ้านนางเหลียว
หมู่ 5 บ้านจู้ด
หมู่ 6 บ้านม้าเหนือ
หมู่ 7 บ้านลอมศรีป้อ
หมู่ 8 บ้านกองหาญ
หมู่ 9 บ้านม้าใต้
หมู่ 10 บ้านจู้ดทุ่ง
หมู่ 11 บ้านจามเทวี
หมู่ 12 บ้านปงป่าม่วง
หมู่ 13 บ้านม้ากลาง
== อ้างอิง ==
ลำปางหลวง
ลำปางหลวง
อำเภอเกาะคา
จัสต์อะเกิร์ล

"จัสต์อะเกิร์ล" (Just a Girl) เป็นเพลงของวงอเมริกัน โนเดาต์ จากสตูดิโออัลบั้มชุดที่ 3 ทราจิกคิงดอม (1995) เพลงนี้แต่งโดยเกว็น สเตฟานี และทอม ดูมอนต์ โพรดิวซ์โดยแมตทิว ไวล์เดอร์ ออกจำหน่ายในฐานะซิงเกิ้ลนำในสหรัฐเมื่อ 21 กันยายน 1995 ในยุโรปบางประเทศ "จัสต์อะเกิร์ล" ออกขายในปี 1997 และยังปรากฏในอัลบั้มรวมฮิตปี 2003 ชุด The Singles 1992–2003 เนื้อเพลง "จัสต์อะเกิร์ล" เป็นเพลงนิวเวฟ พูดในมุมมองชีวิตของสเตฟานี ในฐานะผู้หญิงกับการติดขัดในความเข้มงวดของผู้ปกครอง "จัสต์อะเกิร์ล" เป็นเพลงแรกที่สเตฟานีแต่ง โดยปราศจากการช่วยเหลือของพี่ชาย เอริก
"จัสต์อะเกิร์ล" ได้รับเสียงวิจารณ์ด้านบวกจากนักวิจารณ์เพลง การมีเนื้อเพลงผู้หญิง ความติดหูของเพลง และเสียงร้อง เป็นประเด็นที่ถูกพูดถึงในนักวิจารณ์ ซิงเกิ้ลนี้เป็นซิงเกิ้ลเปิดตัวที่ได้รับความนิยมของโนเดาต์ "จัสต์อะเกิร์ล" ยังเป็นซิงเกิ้ลแรกที่เข้าชาร์ตในสหรัฐ สูงสุดอันดับ 23 บนบิลบอร์ดฮอต 100 ยังติดท็อป 10 ในอีกหลายประเทศ อย่าง ออสเตรเลีย ไอร์แลนด์ นิวซีแลนด์ นอร์เวย์ สกอตแลนด์ และสหราชอาณาจักร
มิวสิกวิดีโอกำกับโดย มาร์ก โคห์ร ในวิดีโอสเตฟานีร้องเพลงในระหว่างทำความสะอาดและจัดการห้องน้ำ ขณะที่สมาชิกชายที่เหลือเล่นเครื่องดนตรีในห้องน้ำสกปรก ไม่ได้ทำเก็บกวาด แบ่งแยกโดยกำแพง ท้ายสุดผู้ชายก็ปีนข้ามมายังห้องน้ำหญิง และเริ่มเต้นรำกัน วงโนเดาต์และสเตฟานีเอง แสดงสดเพลงนี้หลายครั้ง รวมถึงคอนเสิร์ตแรกของวง ทราจิกคิงดอมเวิลด์ทัวร์ (1995–97), ร็อกสเตดีทัวร์ในปี 2002 และในอองกอร์ใน ดิสอิสวอตเดอะทรุทฟีลส์ไลก์ทัวร์ ปี 2016
== อ้างอิง ==
ซิงเกิลในปี พ.ศ. 2538
เพลงในปี พ.ศ. 2538
เพลงของโนเดาต์
โยชิโนริ มูโตะ

โยชิโนริ มูโตะ  เป็นนักฟุตบอลอาชีพชาวญี่ปุ่น ปัจจุบันเล่นตำแหน่งกองหน้าให้กับวิสเซล โคเบะ และทีมชาติญี่ปุ่น
มูโตะเริ่มต้นอาชีพกับเอฟซี โตเกียวในปี ค.ศ. 2013 ต่อมาเดือนพฤษภาคม ค.ศ. 2015 ได้ย้ายไปเล่นให้กับไมนทซ์ 05 เขาลงเล่นให้กับไมนทซ์ 72 นัด ทำประตูได้ 23 ลูก ก่อนที่จะย้ายไปนิวคาสเซิลยูไนเต็ดเมื่อเดือนสิงหาคม ค.ศ. 2018
== ทีมชาติ ==
มูโตะลงเล่นให้กับทีมชาติครั้งแรกเมื่อวันที่ 5 กันยายน ค.ศ. 2014 ในนัดกระชับมิตรที่พ่ายแพ้ต่ออุรุกวัย 2–0 ที่ซัปโปโระโดม โดยเขาลงมาแทนที่ของยูซูเกะ มินางาวะในนาทีที่ 58 สี่วันถัดมาที่นิสสันสเตเดียม เขาทำประตูแรกในนามทีมชาติในนัดที่เสมอกับเวเนซุเอลา 2–2
ในการแข่งขันเอเชียนคัพ 2015 ที่ออสเตรเลีย มูโตะได้ลงเล่นในรอบแบ่งกลุ่มทุกนัด ก่อนจะที่จบลงด้วยการพ่ายแพ้ต่อสหรัฐอาหรับเอมิเรตส์ในรอบก่อนรองชนะเลิศ สิ้นสุดเส้นทางในเอเชียนคัพเพียงเท่านี้
วันที่ 31 พฤษภาคม ค.ศ. 2018 เขามีชื่อติดทีมชาติ 23 คนในการแข่งขันฟุตบอลโลก 2018 ที่รัสเซีย
=== ประตูในนามทีมชาติ ===
ล่าสุดวันที่ 28 มิถุนายน ค.ศ. 2018
== อ้างอิง ==
== แหล่งข้อมูลอื่น ==
กองหน้าฟุตบอล
นักกีฬาจากโตเกียว
นักฟุตบอลชาวญี่ปุ่น
นักฟุตบอลทีมชาติญี่ปุ่น
ผู้เล่นในเจลีก ดิวิชัน 1
ผู้เล่นในบุนเดิสลีกา
ผู้เล่นในพรีเมียร์ลีก
ผู้เล่นในฟุตบอลโลก 2018
ผู้เล่นในเอเชียนคัพ 2019
บุคคลจากเขตเซตางายะ
ผู้เล่นสโมสรฟุตบอลโตเกียว
ผู้เล่นแอร์สเทอ เอ็ฟเอ็สเฟา ไมนทซ์ 05
ผู้เล่นสโมสรฟุตบอลนิวคาสเซิลยูไนเต็ด
ผู้เล่นเอเซเด เอย์บาร์
ผู้เล่นวิสเซล โคเบะ
กีฬากาบัดดีในเอเชียนเกมส์ 2018

กาบัดดี ในการแข่งขันกีฬาเอเชียนเกมส์ 2018 ซึ่งได้จัดขึ้นสถานที่ โรงกูรูตา, จาการ์ตา, ประเทศอินโดนีเซีย ระหว่างวันที่ 19 ถึง 23 สิงหาคม พ.ศ. 2018
== ตารางเหรียญ ==
{| 
|-
|1||align=left|||2||0||0||2
|-
|2||align=left|||0||1||1||2
|-
|3||align=left|||0||1||0||1
|-
|rowspan=3|4||align=left|||0||0||1||1
|-
|align=left|||0||0||1||1
|-
|align=left|||0||0||1||1
|-
!colspan=2| รวม || 2 || 2 || 4 || 8
|}
== ตารางการแข่งขัน ==
{| 
|-
|rowspan=2|ชาย
|nowrap=true rowspan=2|Fazel AtrachaliMohammadesmaeil NabibakhshMohammadamin NosratiHadi OshtorakMohammad MalakMohammad GhorbaniMohammadesmaeil MaghsoudlouMeisam AbbasiMohsen MaghsoudlouAbozar MohajerAbolfazl MaghsoudlouHamid Mirzaei
|rowspan=2|Lee Dong-geonEom Tae-deokOk Yong-jooLee Jang-kunHong Dong-juKim Dong-gyuPark Chan-sikJo Jae-pilKim Seong-ryeolPark Hyun-ilKim Gyung-taeKo Young-chang
|Monu GoyatRahul ChaudhariMohit ChhillarAjay ThakurGirish Maruti ErnakPardeep NarwalSandeep NarwalRaju Lal ChoudharyRishank Krishna DevadigaRohit KumarDeepak Niwas HoodaMallesh Gangadhari
|-
|Nasir AliWaseem SajjadMuhammad NadeemMuhammad RizwanAbid HussainWaqar AliTahseen UllahUsman ZadaKhasif RazzaqMuhammad ImranHassan Raza
|-
|rowspan=2|หญิง
|rowspan=2|Ghazal KhalajMahboobeh SanchooliFarideh Zarif DoostSaeideh JafarikoochiRaheleh NaderiRoya DavoudiankhanSamira AtarodianFatemeh Karami KhatounbanAzadeh SaidisiahbidiSedigheh JafariZahra KarimiZahra Abbasi
|rowspan=2|Sakshi KumariKavitaShalini PathakRandeep Kaur KhehraPayel ChowdhurySonali Vishnu ShingatePriyankaRitu NegiSayali Sanjay KeripaleUsha Rani NarasimhalahManpreet KaurMadhu
|Alisa LimsamranNamfon KangkeereeNuntarat NuntakitkosonKamontip SuwanchanaWassana RachmaneeSaowapa ChueakhaoAtchara PuangngernCharinda YindeePanthida KhamthatKannika MunmaiBencharat KhwanchaiNaleerat Ketsaro
|-
|Lin I-minLin Yu-fenChuang Ya-hanHuang Ssu-chinYen Chiao-wenChen Yung-tingHu Yu-chenFeng Hsiu-chenQin Pei-jyunHuang Yi-yunLiao Yu-tzuWu Yu-jung
|}
== ชาติที่ร่วมแข่งขัน ==
มี 13 ชาติที่เข้าร่วมในการแข่งขันกาบัดดี จำนวนนักกีฬาอยู่ข้างหลังชื่อชาติ หรือ ประเทศเหล่านั้น
== อ้างอิง ==
== แหล่งข้อมูลอื่น ==
Kabaddi at the 2018 Asian Games 
กีฬาในเอเชียนเกมส์ 2018
กีฬากาบัดดีในการแข่งขันเอเชียนเกมส์
เคานต์ลูอิดโปล์ดแห่งแคสเทล-แคสเทล

เคานต์ลูอิดโปล์ดแห่งแคสเทล-แคสเทล (Count Luitpold of Castell-Castell) เกิดเมื่อวันที่ 14 พฤศจิกายน ค.ศ. 1904 เป็นโอรสใน เคานต์ออตโต ฟริดริช และ เจ้าหญิงอมาลีแห่งโลเวนเทน-เวสเทม-ฟรูเดนเบิร์ก
วันที่ 24 สิงหาคม ค.ศ. 1936 พระองค์ ทรงหมั้นกับ เจ้าหญิงอเล็กซานดรีน-ลูอีสแห่งเดนมาร์ก พระธิดาใน เจ้าชายฮารัลด์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก ซึ่งการหมั้นครั้งนี้ สมเด็จพระราชาธิบดีคริสเตียนที่ 10 แห่งเดนมาร์ก พระปิตุลา (ลุง) ของพระชายา ทรงเห็นชอบ ทั้งคู่ได้พบกันครั้งแรกในกรุง เบอร์ลิน ในช่วงการแข่งขันกีฬาโอลิมปิกฤดูร้อน 1936 โดยทั้ง 2 ทรงใช้เวลาร่วมกันเป็นส่วนใหญ่ ก่อนที่เขาจะพาพระชายาไปเบอร์ลิน และทรงเสกสมรสกัน ในขณะนั้นเขาได้ศึกษากฎหมายใน มิวนิก
เคานต์ลูอิดโปล์ดและเจ้าหญิงอเล็กซานดรีน-ลูอีส เสกสมรสกันในวันที่ 22 มกราคม ค.ศ. 1937 ที่คริสเตียนบอร์ก พระราชวังโคเปนเฮเกน เดนมาร์ก พระชายารับพระราชทานพระอิสริยยศเป็น เคาน์เตสลูอิดโปล์ดแห่งแคสเทล-แคสเทล มีบุตรดังนี้
เคาน์เตสอมาลี
เคาน์เตสไธรา
เคานต์ออตโต
ในขณะที่ภาพงานเสกสมรสนั้น ถูกเก็บรักษาไว้โดยสถาบันภาพยนตร์แห่งเดนมาร์ก
เขามียศเป็นร้อยโทในกองทัพเยอรมันในช่วงสงครามโลกครั้งที่สอง เขาเสียชีวิตจากการบาดเจ็บของเขาจากเครื่องบินเกิดความผิดพลาดในการดำเนินงานขนส่งผู้ป่วยไปโรงพยาบาลทหารที่บันกายาใกล้ โซเฟีย , บัลแกเรีย ซึ่งไม่เป็นที่แน่ชัดว่าเขาถูกลอบฆ่าเมื่อวันที่เท่าไร แต่มีการสรุปว่า ระหว่างวันที่ 6-8 พฤศจิกายน 2484 ศพของเขาถูกฝังที่ บันยากา และ รีนิงเทรด ณ สุสานในโฮชบอร์ก
== อ้างอิง ==
บุคคลที่เกิดในปี พ.ศ. 2447
บุคคลที่เสียชีวิตในปี พ.ศ. 2484
เมตรต่อวินาทีกำลังสอง

เมตรต่อวินาทีกำลังสอง เป็นหน่วยของความเร่งของหน่วยเอสไอ ซึ่งประกอบจากหน่วยฐานของความยาว (เมตร) และเวลา (วินาที) สัญลักษณ์เขียนได้หลายรูปแบบ ไม่ว่าจะเป็น m/s2, m·s−2 หรือจะให้เขียนอีกรูปก็คือ เมตรต่อวินาทีกำลังสอง
ตามหลักการของความเร่งแล้ว หน่วยนี้จะเปลี่ยนไปตามความเร็วหรือช่วงเวลา จึงทำให้หน่วยดังกล่าวเป็นปริมาณเวกเตอร์
== ตัวอย่าง ==
วัตถุหนึ่งเคลื่อนที่ด้วยความเร่งคงตัว ซึ่งมีค่าเป็น 1 เมตร/วินาที2 (1 m/s2) จากจุดหยุดนิ่ง เมื่อผ่านไป 5 วินาทีจะเคลื่อนที่ได้ความเร็ว 5 เมตร/วินาที และ 10 เมตร/วินาที เมื่อผ่านไป 10 วินาที การหาค่าความเร่งเฉลี่ยจะทำได้โดยการนำความเร็ว (เมตร/วินาที) ส่วนด้วยเวลา (วินาที) ดังนั้น จากตัวอย่างข้างต้น จะได้ว่า :
\vec{a}=\frac{\Delta\mathrm{\vec{v}}}{\Delta\mathrm{t}}=\frac{5\ \mathrm{m/s}}{5\ \mathrm{s}}=1\ \mathrm{m/s^2}
== หน่วยที่เกี่ยวข้อง ==
กฎการเคลื่อนที่ข้อที่สองของนิวตันกล่าวไว้ว่า "แรงทั้งหมดจะเท่ากับมวลคูณความเร่ง" เมื่อหน่วยของแรงเป็นนิวตัน (N) และมวลมีหน่วยเป็นกิโลกรัม (kg) หรือจะได้ว่า "หนึ่งนิวตันจะเท่ากับหนึ่งกิโลกรัมคูณด้วยเมตรต่อวินาทีกำลังสอง" ดังนั้น หน่วยเมตร/วินาที2 จะได้หน่วย นิวตัน/กิโลกรัม (N·kg−1 หรือ N/kg)
ดังนั้น สนามแรงโน้มถ่วงโลกจะมีค่าความเร่งเป็น 9.8 เมตร/วินาที2 หรือ 9.8 N/kg
ความเร่งจะวัดเป็นอัตราส่วนต่อแรงโน้มถ่วงได้ เช่นเดียวกับแรง g และความเร่งพื้นดินสูงสุดเมื่อเกิดแผ่นดินไหว
== การแปลงหน่วย ==
== ดูเพิ่ม ==
ความเร่งโน้มถ่วง
ฟุต/วินาที²
== อ้างอิง ==
หน่วยอนุพัทธ์เอสไอ
วิถีศาสตร์

วิถีศาสตร์ (Ballistics) คือกลศาสตร์แขนงหนึ่งว่าด้วยการยิง, การบิน และพฤติกรรมของการเคลื่อนที่แบบโพรเจกไทล์ มักเกี่ยวข้องกับการเคลื่อนที่ของกระสุน, ระเบิดทิ้ง, จรวด เป็นต้น เป็นศาสตร์ที่มุ่งเน้นออกแบบและคำนวณวิถีการตกของวัตถุให้เป็นไปตามตำแหน่งที่ต้องการ
ลำวิถี (ballistic body) หมายถึงทิศทางที่แรงผลักดันสามารถเคลื่อนที่ไปได้ ทั้งนี้ขึ้นอยู่กับกำลังขับ อาทิ ความดันในกระบอกปืนหรือในปากท่อไอพ่นเครื่องบินรบ เป็นต้น กำลังขับเหล่านี้เกิดขึ้นจากการยิงในรังเพลิง หรือโดยแรงโน้มถ่วง หรือโดยแรงต้านอากาศ
ขีปนาวุธทิ้งตัว (ballistic missile) คือขีปนาวุธซึ่งถูกนำวิถีในขั้นตอนแรกที่ถูกขับเคลื่อนด้วยกำลังเชื้อเพลิงก่อนที่ในขั้นตอนสุดท้ายจะทิ้งตัวลงตามแรงโน้มถ่วงของโลก ซึ่งตลอดการเดินทางจะมีการเคลื่อนที่ตามกฎกลศาสตร์ดั้งเดิม แตกต่างกับขีปนาวุธร่อน (cruise missile) ซึ่งนำวิถีด้วยหลักอากาศพลศาสตร์
== ประเภทย่อย ==
วิถีศาสตร์ สามารถแตกออกมาเป็นสี่ประเภทได้ดังนี้:
วิถีศาสตร์ภายใน (Internal ballistics) ศึกษาการเคลื่อนที่ในขั้นตอนส่งแรงขับดันเพื่อเร่งความเร็ววัตถุ
วิถีศาสตร์ส่งผ่าน (Transition ballistics) ศึกษาการเคลื่อนที่เมื่อเข้าสู่ขั้นตอนปลอดแรงขับดัน
วิถีศาสตร์ภายนอก (External ballistics) ศึกษาเส้นทางการเคลื่อนที่ในระหว่างดำเนินเที่ยวบิน
วิถีศาสตร์ปลายทาง (Terminal ballistics) ศึกษาการเคลื่อนที่และผลกระทบเมื่อสิ้นสุดเที่ยวบิน
== แหล่งข้อมูลอื่น ==
Association of Firearm and Tool Mark Examiners
Ballistic Trajectories by Jeff Bryant, The Wolfram Demonstrations Project
Forensic Firearms and Tool Marks Time Line
แบบฝึกหัดสารภาพรักของฉันกับเธอ

แบบฝึกหัดสารภาพรักของฉันกับเธอ  เป็นชุดเพลงโวคาลอยด์แนวโรแมนติกจากประเทศญี่ปุ่นโดยวงฮันนี่เวิร์คส์ โครงการนี้ได้รับการเผยแพร่เป็นครั้งแรกทาง Nico Nico Douga ในฐานะมิวสิกวิดีโอที่ร้องโดย Vocaloid Gumi ซึ่งมีชื่อว่า "Hatsukoi no Ehon" (初恋の絵本) ที่ออกจำหน่ายในวันที่ 18 พฤศจิกายน 2011 ในตอนแรกไม่มีการปะติดปะต่อระหว่างเพลงกับการตั้งค่าตัวละคร ในปี 2013 โครงการนี้ได้เกิดขึ้นในรูปแบบต่าง ๆ ทั้งมังงะ, นวนิยาย และอนิเมะ
ภาพยนตร์อนิเมะ Zutto Mae Kara Suki Deshita และ Suki ni Naru Sono Shunkan o เข้าฉายในปี 2016 ส่วนอนิเมะโทรทัศน์เรื่องแรกผลิตโดย Lay-duce ในชื่อ Itsudatte Bokura no Koi wa 10 cm Datta. (แปล:รักเราห่างกันแค่สิบเซน) ออกอากาศครั้งแรกในญี่ปุ่นตั้งแต่วันที่ 24 พฤศจิกายน ถึงวันที่ 30 ธันวาคม 2017 ภาพยนตร์อนิเมะเรื่องที่สาม Kono Sekai no Tanoshimakata: Secret Story Film ออกฉายเมื่อวันที่ 25 ธันวาคม 2020 อนิเมะโทรทัศน์เรื่องที่สอง ฮีโรอินส์รันเดอะโชว์ ออกอากาศตั้งแต่เดือนเมษายนถึงเดือนมิถุนายน 2022
== อ้างอิง ==
== แหล่งข้อมูลอื่น ==
HoneyWorks official website 
Anime official website 
Kokuhaku Jikkō Iinkai ~Ren'ai Series~ at Kadokawa Beans Bunko 
อนิเมะที่ออกฉายในปี พ.ศ. 2560
ภาพยนตร์ญี่ปุ่น
ภาพยนตร์ภาษาญี่ปุ่น
นวนิยายญี่ปุ่น
โวคาลอยด์
การ์ตูนญี่ปุ่นแนววีรคติ
เลย์-ดิวซ์
วิทยา ปานศรีงาม

วิทยา ปานศรีงาม ชื่อเล่น ปู (Vithaya Pansringarm; เกิด 11 สิงหาคม 2502) เป็นนักแสดงชาวไทย ที่มีผลงานภาพยนตร์ในไทย เช่น เพชฌฆาต (The Last Executioner)  และต่างประเทศ เช่น รับคำท้าจากพระเจ้า (Only God Forgives)
== ประวัติ ==
วิทยาจบกราฟิกดีไซน์จาก New York Institute of Technology ในปีพ.ศ. 2554 และรับบทนำในภาพยนตร์ไทย ศพไม่เงียบ (Mindfulness and Murder) ได้เข้าชิงรางวัลภาพยนตร์แห่งชาติ สุพรรณหงส์ ครั้งที่ 21 ทั้งรางวัลนักแสดงนำชายยอดเยี่ยม และ บทภาพยนตร์ยอดเยี่ยม พร้อมกับรางวัลนักแสดงชายยอดเยี่ยม จากเทศกาลภาพยนตร์ ThrillSpy International Film Festival วอชิงตัน ดี.ซี.  ต่อมาเป็นที่รู้จักในระดับสากลกับบทนำในภาพยนตร์ฮอลลิวูด รับคำท้าจากพระเจ้า (Only God Forgives)  ในเดือนมิถุนายน พ.ศ. 2557 ได้รับรางรับนักแสดงชายยอดเยี่ยม จากเวที Golden Goblet Award ในเทศกาลภาพยนตร์นานาชาติช่างไห่ (Shanghai International Film Festival) กับบทบาทเชาวเรศ จารุบุญ เพชฌฆาตคนสุดท้ายของไทย ในภาพยนตร์ไทยเรื่อง เพชฌฆาต (The Last Executioner) ภาพยนตร์ที่สร้างจากเรื่องจริงของการประหารชีวิตด้วยปืนครั้งสุดท้ายในประเทศไทย
== ผลงาน ==
=== ภาพยนตร์ ===
รักนาย เจ้าชายของฉัน (The Prince and Me: The Elephant Adventure) (2553) - Rey Saryu
ลาร์โก้ วินซ์ ยอดคนอันตรายล่าข้ามโลก (Largo Winch II: The Burma Conspiracy) (2554) - Coronel Komsan
ศพไม่เงียบ (Mindfulness and Murder) (2554) - หลวงพ่ออนันดา
เดอะ แฮงค์โอเวอร์ ภาค 2 (The Hangover Part II)  (2554) - รัฐมนตรี
Trade of Innocents (2555) - Nath
คู่ซี้ดีแต่ฝัน (Choice ) (2556) - ตำรวจ
รับคำท้าจากพระเจ้า (Only God Forgives) (2556) - Chang
Gutted (2556) - บาทหลวง
The Mark: Redemption (2556) Bldg owner
นินจา 2 น้ำตาเพชฌฆาต (Ninja: Shadow of a Tear)  (2556) - General Sung
The White Storm (2556) - Mr. Choowit
Trafficker  (2556)
เพชฌฆาต (The Last Executioner) (2557) - เชาวเรศ จารุบุญ
Klink unter palmen (2557) - Dian
Glory Days (2557) - Chang
ลูแปง ยอดโจรกรรมอัจฉริยะ (Lupin the 3rd) (2557)
River (2558)
คีตราชนิพนธ์ บทเพลงในดวงใจราษฎร์ (2558)
Mechanic: Resurrection (2559)
Brutal: Taste of Violence (2559)
The Forest (2559) - Vithaya
Godspeed (2559)
เชือด เดือด ระอุ (Operation Mekong) (2559)
Till We Meet Again (2559) - Surachai
A Prayer Before Down (2559) - Officer Preecha
Wanted (2559) - Tan
วานรคู่ฟัด (Monkey Twins) (2559)
ป่า (2559)
เดือด ซัด ดิบ (Paradox) (2560)
Haphazard (2560) - Akutagawa
Eullenia (2560) - Boo
Attrition (2560) - Padre de Wai
Tokyo Red (2561) - Jefe Yakuza
ไม่มีสมุยสำหรับเธอ (Samui Song) (2561)
Paradise Beach (2562) - Sirimongkon
บุพเพสันนิวาส 2 (2565) - พระสุรสวัสดิ์
13 ชีวิต (2565) - พลเอก อนุพงษ์ เผ่าจินดา
=== ละครโทรทัศน์, ซีรีส์ ===
เสียดาย (2563) - นายตำรวจ
Hurts Like Hell เจ็บเจียนตาย (2565) - วิรัตน์
== รางวัล ==
== อ้างอิง ==
== แหล่งข้อมูลอื่น ==
วิทยา ปานศรีงาม ที่ ออลมูวี
วิทยา ปานศรีงาม ที่ AlloCiné
นักแสดงชายชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
บุคคลที่ยังมีชีวิตอยู่
นักแสดงภาพยนตร์ชาย
นักแสดงภาพยนตร์ชายชาวไทย
บีเอ็นเคโฟร์ตีเอต: เกิร์ลดอนต์คราย

บีเอ็นเคโฟร์ตีเอต: เกิร์ลดอนต์คราย (BNK48 : GIRLS DON’T CRY) เป็นภาพยนตร์ไทยแนวสารคดี ว่าด้วยเรื่องราวของบีเอ็นเคโฟร์ตีเอตตั้งแต่ก่อนเปิดตัววงจนถึงช่วงหลังได้รับชื่อเสียง กำกับโดย นวพล ธำรงรัตนฤทธิ์ ผลิตโดย บีเอ็นเคโฟร์ตีเอต ออฟฟิศ และ แซลมอน เฮ้าส์ จัดจำหน่ายโดย จีดีเอช ห้าห้าเก้า นำแสดงโดยสมาชิกวงรุ่นที่หนึ่ง โดยมีงานฉายรอบสื่อมวลชนเมื่อวันที่ 14 สิงหาคม พ.ศ. 2561 ณ พารากอนซีนีเพล็กซ์ ศูนย์การค้าสยามพารากอน และกำหนดฉายเป็นการทั่วไปตั้งแต่วันที่ 16 เดือนและปีเดียวกันเป็นต้นไป
==เพลงประกอบภาพยนตร์==
คุกกี้เสี่ยงทาย
River
ความทรงจำและคำอำลา
==การออกฉาย==
===โรงภาพยนตร์===
ภาพยนตร์เรื่องนี้ได้ฉายในรอบปฐมทัศน์ที่พารากอนซีนีเพล็กซ์ ณ ศูนย์การค้าสยามพารากอน ในวันที่ 14 สิงหาคม พ.ศ. 2561 และเข้าฉายอย่างเป็นทางการในวันที่ 16 สิงหาคมในปีเดียวกัน โดยตัวภาพยนตร์ทำรายได้เปิดตัวในวันแรกไปได้ 3.7 ล้านบาท และทำรายได้ภายใน 4 วันไป 10.5 ล้านบาท  ก่อนปิดโปรแกรมการฉายด้วยรายได้ทั้งหมด 13.35 ล้านบาท
นอกจากนี้ ภาพยนตร์เรื่องนี้ยังได้รับการคัดเลือกให้เข้าฉายในเทศกาลภาพยนตร์นานาชาติในต่างประเทศ ได้แก่
43rd Pia Film Festival (PFF) ณ National Film Archive of Japan  ประเทศญี่ปุ่น
===โฮมมีเดีย===
เน็ตฟลิกซ์ได้ลิขสิทธิ์ภาพยนตร์เผยแพร่ในวันที่ 1 มีนาคม พ.ศ. 2562 ส่วนแผ่นดีวีดีที่ผลิตโดย แซลมอน เฮ้าส์ เปิดให้พรีออเดอร์ที่แฟนเพจ Pre-DVD girls dont cry
==รางวัล==
==อ้างอิง==
== แหล่งข้อมูลอื่น ==
บีเอ็นเคโฟร์ตีเอต
ภาพยนตร์ไทย
ภาพยนตร์ภาษาไทย
ภาพยนตร์สารคดี
ภาพยนตร์ที่ออกฉายในปี พ.ศ. 2561
ภาพยนตร์ที่กำกับโดย นวพล ธำรงรัตนฤทธิ์
ภาพยนตร์โดยจีดีเอช
เจ้าชายวิลเฮ็ล์มแห่งเชาม์บวร์ค-ลิพเพอ (ประสูติ ค.ศ. 1939)

เจ้าชายวิลเฮ็ล์มแห่งเชาม์บวร์ค-ลิพเพอ (Prince Wilhelm of Schaumburg-Lippe) ประสูติเมื่อวันที่ 19 สิงหาคม ค.ศ. 1939 เป็นพระโอรสพระองค์ใหญ่ในเจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974) และ เจ้าหญิงฟีโอโดราแห่งเดนมาร์ก เป็นพระนัดดาใน เจ้าชายฮารัลด์แห่งเดนมาร์ก พระราชปนัดดาใน สมเด็จพระเจ้าเฟรเดอริกที่ 8 แห่งเดนมาร์ก
พระองค์ทรงเสกสมรสกับ บารอนเนสอิโลนา เฮนท์เชลแห่งกิลเกลแฮม เมื่อวันที่ 17 มกราคม ค.ศ. 1971 มีพระบุตร 2 องค์ คือ
เจ้าชายคริสทีอันแห่งเชาม์บวร์ค-ลิพเพอ (ประสูติ ค.ศ. 1971)
เจ้าหญิงเดซีเร
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระมารดา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
== อ้างอิง ==
"Living Members of The Former Ruling House of Schaumburg-Lippe, 1939-1945". Retrieved 23 January 2011.
Genealogisches Handbuch des Adels (Limburg: C.A. Starke, 1951-present) Fürstliche Häuser 14:197
ราชวงศ์ลิพเพอ
โฟรนอัลพ์ชต็อค (รัฐชวีซ)

โฟรนอัลพ์ชต็อค (Fronalpstock) เป็นภูเขาในรัฐชวีซของประเทศสวิตเซอร์แลนด์ มีความสูง 1,921 เมตรเหนือระดับน้ำทะเล สามารถขึ้นไปถึงจุดชมทิวทัศน์ได้โดยการขึ้นลิฟต์จากหมู่บ้านชโตส (Stoos)
==อ้างอิง==
ภูเขาในประเทศสวิตเซอร์แลนด์
เจ้าชายคริสทีอันแห่งเชาม์บวร์ค-ลิพเพอ (ประสูติ ค.ศ. 1971)

เจ้าชายคริสทีอันแห่งเชาม์บวร์ค-ลิพเพอ (Prince Christian of Schaumburg-Lippe) ประสูติเมื่อวันที่ 18 กันยายน ค.ศ. 1971 เป็นพระโอรสองค์ใหญ่ใน เจ้าชายวิลเฮ็ล์มแห่งเชาม์บวร์ค-ลิพเพอ (ประสูติ ค.ศ. 1939) และ บารอนเนสอิโลนา เฮนท์เชลแห่งกิลเกลแฮม เป็นพระนัดดาใน เจ้าหญิงฟีโอโดราแห่งเดนมาร์ก พระปนัดดาใน เจ้าชายฮารัลด์แห่งเดนมาร์ก ด้านชีวิตส่วนพระองค์ ทรงเสกสมรสกับ เลนา กีศ เมื่อปี ค.ศ. 2009 ไม่มีพระบุตร
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระอัยยิกา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
== อ้างอิง ==
ราชวงศ์ลิพเพอ
เจ้าชายวัลเดอมาร์แห่งเชาม์บวร์ค-ลิพเพอ

เจ้าชายวัลเดอมาร์แห่งเชาม์บวร์ค-ลิพเพอ (Prince Waldemar of Schaumburg-Lippe) ประสูติเมื่อวันที่ 19 ธันวาคม ค.ศ. 1940 เป็นพระโอรสพระองค์รองใน เจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974) และ เจ้าหญิงฟีโอโดราแห่งเดนมาร์ก เป็นพระนัดดาใน เจ้าชายฮารัลด์แห่งเดนมาร์ก พระราชปนัดดาใน สมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสกับ แอนน์ รีส โจฮันสัน เมื่อวันที่ 10 กันยายน ค.ศ. 1977 ซึ่งทั้ง 2 ทรงพบกันในงานวันเฉลิมพระชนมพรรษา 37 พรรษาของ สมเด็จพระราชินีนาถมาร์เกรเธอที่ 2 แห่งเดนมาร์ก โดยมีพระธิดา 1 องค์ คือ
เจ้าหญิงเอเลโอโนเรอแห่งเชาม์บวร์ค-ลิพเพอ
โดยทรงหย่ากับพระชายาพระองค์แรกเมื่อปี ค.ศ. 2001 และในปีเดียวกัน ทรงเสกสมรสกับ คาริน กุลแมน ถัดมาในปี ค.ศ. 2002 ก็หย่ากัน และเสกสมรสในปีเดียวกันกับ รูท เชนิเวส และหย่าในปี ค.ศ. 2003 และเสกสมรสครั้งที่ 4 กับบ เกอร์เทราด์ วากเนอร์-สกอพพอล เมื่อปี ค.ศ. 2008 ณ พระราชวังสอครตพอล ในเวียนนา และทรงรับโอรสคนใหญ่ของพระชายาเป็นพระบุตรบุญธรรมนามว่า
มาริโอ แม็กซ์ โอลิเวอร์
พระองค์ทรงปรากฏพระองค์ในรายการโทรทัศน์ ดัตช์ และ ฮอลแลนด์: นั่นคือรายการ Prins Zoekt Vrouw ในปี ค.ศ. 2010 ทรงได้เป็นเจ้าภาพ Astro ซึ่งเป็นทีวีในรายการทอล์คโชว์ของพระองค์เอง และได้ปรากฏพระองค์ในรายการโทรทัศน์ของอเมริกา รายการMillionaire Matchmakerในปี ค.ศ. 2015
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระมารดา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
== อ้างอิง ==
ราชวงศ์ลิพเพอ
เจ้าหญิงเอเลโอโนเรอแห่งเชาม์บวร์ค-ลิพเพอ

เจ้าหญิงเอเลโอโนเรอแห่งเชาม์บวร์ค-ลิพเพอ (Princess Eleonore of Schaumburg-Lippe) ประสูติเมื่อวันที่ 22 ธันวาคม พ.ศ. 2521 เป็นพระธิดาเพียงองค์เดียวในเจ้าชายวัลเดอมาร์แห่งเชาม์บวร์ค-ลิพเพอ และแอนน์ รีส โจฮันสัน เป็นพระนัดดาในเจ้าหญิงฟีโอโดราแห่งเดนมาร์ก และเป็นพระปนัดดาใน เจ้าชายฮารัลด์แห่งเดนมาร์ก ด้านชีวิตส่วนพระองค์นั้น ทรงพระสถานะโสด
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระอัยยิกา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจากพระเจ้าจอร์จที่ 2 แห่งบริเตนใหญ่
ราชวงศ์ลิพเพอ